***Den Store Danske Encyklopædi*** (**SDE**, Nationalencyklopædien) er et dansk leksikon på 21 bind. Det inneholder 115 000 artikler. Første bind kom i 1994, det 20. kom i 2001. I tillegg er det utgitt et supplementsbind fra desember 2002 (bind 21) og i desember 2003 utkom to indeksbind til verket. Mer enn 3 000 sakkyndige har medvirket under ledelse av professor i dansk språk Jørn Lund. Det er også utgitt i elektronisk form (CD-ROM) i 2004.

SDE ble utgitt til dels samtidig med den svenske Nationalencyklopedin og tredje utgave av Store norske leksikon.[] I alle tre land hadde man samtidig en offentlig debatt om behovet og rammene for nasjonale standardleksika, og de tre verkene har observert hverandres rolleforståelse og redaksjonelle prinsipper. SDE har fått omfattende støtte både til sitt papirbaserte leksikon og sin nettutgave fra Augustinus Fonden.

Internettleksikon
-----------------

26. februar 2009 lanserte Gyldendal-forlaget nettleksikonet, *Den Store Danske*, en digital versjon av de trykte versjonene som ble utgitt i 20 bind fra 1994 til 2001. Nettleksikon ble åpent og tilgjengelig for alle og inntektene skulle sikres gjennom annonsesalg. Gyldendal slet i flere år med å dekke kostnadene ved nettleksikonet. I august 2017 vedtok Gyldendal-forlaget å legge ned nettleksikon på grunn av manglende inntekter. Innholdet var fortsatt tilgjengelig på nettet, men ble stående uten oppdateringer frem til 2020.

Fra 25. mai 2020 ble leksikonet vedlikeholdt av foreningen lex.dk, med medlemmer som Danske Universiteter, Gads Forlag, Det Danske Sprog- og Litteraturselskab og Gyldendal. Leksikonet ble relansert under nettadressen Lex.dk. Oppdateringen av artikler er finansiert av den danske stat med tilskudd fra finansloven.

Rettigheter
-----------

De originale artiklene fra *Den Store Danske Encyclopædi* kan leses gratis, men kan ikke distribueres eller brukes kommersielt.

For de nye artiklene (laget av brukerne) kan forfatteren selv velge mellom lisensene begrenset gjenbruk og fri lisens (CC BY-SA 3.0).

*Den Store Danske* er dekket av dansk lov om opphavsrett og tilhører Gyldendal. Rettigheten til å bruke innholdet digitalt tilhører den danske stat.

Referanser
----------

1. 1 2 3 4  Lund, Jørn. «Den Store Danske Encyklopædi i Den Store Danske». *Lex.dk* **(dansk)**. Besøkt 6. januar 2020.
2. 1 2  Guttu, Tor; Bolstad, Erik (10. januar 2019). «Den Store Danske Encyklopædi» – via Store norske leksikon.
3. ↑  «Gyldendal lukker netleksikonet Den Store Danske». *mediawatch.dk* **(dansk)**. Besøkt 6. januar 2020.
4. ↑  «Gyldendal presseservice - Leksikonet denstoredanske.dk lukkes». *presse.gyldendal.dk* **(dansk)**. Arkivert fra originalen 25. august 2017. Besøkt 25. august 2017.
5. 1 2  Jacob Hald Pedersen. «denstoredanske.dk» **(dansk)**. lex.dk. Arkivert fra originalen 8. september 2020. Besøkt 10. september 2020.
6. ↑  «Den Store Danske er tilbake – med god hjelp frå SNL 🇩🇰 – Leksikonbloggen – Store norske leksikon». Besøkt 6. januar 2020.
7. 1 2  «lex.dk - Begrænset genbrug». *Den Store Danske* **(dansk)**. Besøkt 6. januar 2020.
8. ↑  «lex.dk - Fri licens». *Den Store Danske* **(dansk)**. Besøkt 6. januar 2020.
9. ↑  «denstoredanske.dk | lex.dk». *Om lex.dk* **(dansk)**. Besøkt 6. januar 2020.
10. ↑  «Ofte stillede spørgsmål | lex.dk». *Om lex.dk* **(dansk)**. Besøkt 6. januar 2020.

Eksterne lenker
---------------

* (da) Offisielt nettsted Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin
 |